Birutė Banevičiūtė-Ališauskienė

Birutė Banevičiūtė (g. 1967 m. rugpjūčio 25 d. Vilniuje) – Lietuvos šokio pedagogė, edukologė ir choreografė, šiuolaikinio šokio kūrėja, Šiuolaikinio šokio asociacijos pirmininkė, šokio teatro „Dansema“ įkūrėja ir meno vadovė, pirmoji Lietuvos šokio meno edukologė, mokslų daktarė.Apginta pirmoji šokio edukologijos disertacija

 Biografija 
Vilniaus universiteto (VU) Gamtos mokslų fakultete baigė studijas. Biologė, biologijos ir chemijos dėstytoja. Nuo 2002 metų rengė disertaciją (Darbo vadovas prof. habil. dr. Vaidas Matonis).
2009 metų spalio 2 dieną VPU Kultūros ir meno edukologijos institute apgynė disertaciją „Šokio gebėjimų ugdymas ankstyvojoje paauglystėje“, pirmoji Lietuvoje pradėjo šokio edukologijos mokslinius tyrimus. Disertacijoje nagrinėjo šokio gebėjimų ugdymo ypatumus ankstyvosios paauglystės amžiuje. Pagrindė šokio gebėjimų struktūrą, susietą su šokio elementų (judesio, erdvės, ritmo, tempo, judesio jėgos, dinamikos, metaforos) raiška kuriant šokio struktūrą ir ja bendraujant. Analizavo komunikacinę šokio gebėjimų ugdymo kryptį, kinestetinį šokio gebėjimų aspektą ir paauglių šokio veiklos ypatumus. Socialinių mokslų (edukologijos) daktarė.

2007 m. švedų kultūros atašė Torsteno Schanleario supažindinta su šiuolaikinio šokio spektakliais vaikams ir jaunimui, ėmė juos kurti. Moko šokio meno įvairaus amžiaus vaikus – pradedant pusės metų vaikais ir baigiant jaunuoliais. 2012 metais sukūrė spektaklį kūdikiams.Spektakliai ikimokyklinio amžiaus vaikams: kokio teatro reikia vaikams? (2 dalis) 2009 m. spalio 10-12 d. dalyvavo seminare „Šokis ir naujosios technologijos“ (Oslas, Norvegija), 2009 m. spalio 16-18 d. festivalyje „Šiuolaikinis šokis vaikams ir jaunimui“ (Malmė, Švedija), 2007 m. gegužės 7-29 d. stažuotėje “Šokio mokykloje metodologija” (Šartras, Prancūzija).

Nuo 2006 m. Lietuvos edukologijos universiteto Ugdymo mokslų fakulteto Šokio ir teatro katedros docentė. Dėstomieji dalykai: Šokio didaktika, Kūrybinės raiškos ugdymas (Bakalauro studijos), Šokio ugdymo teorijos ir praktika (Magistrantūros studijos). 1997–2006 m. Šiuolaikinės mokyklos centro šokio mokytoja ekspertė, projektų vadovė, 2002–2007 m. Vaikų meninės studijos „Diemedis“ choreografė ir šokio mokytoja. Nuo 2007 m. šokio teatro „Dansema“ meno vadovė. Rengė Tarptautinį šiuolaikinio šokio vaikams ir jaunimui festivalį „Dansema“ (2008-2012 m.).
2007-2014 m. Šiuolaikinio šokio asociacijos pirmininkė, narė-steigėja. 2007–2009 m. Kultūros ministerijos Paramos jauniesiems menininkams komisijos narė.
2005–2009 m. Kultūros ministerijos Baleto ir šiuolaikinio šokio ekspertų komisijos narė.
Nuo 2005 m. Lietuvos Respublikos švietimo ir mokslo ministerijos nepriklausoma šokio ekspertė.

Moka anglų, rusų kalbas. Turi prancūzų k. pagrindus.

 Įvertinimas 
 Vyriausybės kultūros ir meno premija (2021)

 Choreografija 

 Masiniai renginiai 
 Lietuvos tūkstantmečio Dainų šventės Šokių dienos choreografė (2009)

 Dramos spektakliai 
 Antigonė (2000)
 Meilužis (2001)
 Poetė (2005)

 Operos 
 M. Petrausko opera Birutė (2006)
 A. Žigaitytės opera Žilvinas ir Eglė (2002)

 Muzikiniai spektakliai 
 I. Stravinskio Kareivio istorija (2003)

 Judesio spektakliai 
su Vaikų meninės studijos „Diemedis“ vaikais
 Vaivorykštė (2003), kompozitorė R. Dikčienė
 Naktis (2004), kompozitorė R. Dikčienė
 Kabakšt kabaldakšt (2005), kompozitorė R. Dikčienė
 Muzikantas, velnias ir perkūnas (2006), kompozitorė R. Dikčienė
 Bala žino (2007), kompozitorė R. Dikčienė
 Pasaulio sutvėrimas pagal vaikus (2008), kompozitorė R. Dikčienė

Su Šiuolaikinės mokyklos centro mokiniais
 Avinėlio teismas (1997, muz. A. Martinaičio),
 Paukštė (1999, muz. L. Vilkončiaus),
 Eglė (2001, muz. A. Martinaičio),
 Ratas (2004, muz. B. Kutavičiaus),
 Ugnis (2005, muz. G. Kuprevičiaus)

 Šiuolaikinio šokio spektakliai 
 Be pavadinimo (1993),
 Benamiai (1996),
 Svetimas 1548 arba gyvenimas dar priešaky (1997)
 Smėlio jausmas (2000)
 A. gyvenimas ir mirtis (2001)
 Mažasis princas (2005)
 Ar tu gyva(s)? (2008)
 „Bala žino“ (2009); skirtas 3-6 metų vaikams, parodytas Lietuvoje ir užsienyje, įvairiuose teatrų vaikams festivaliuose
 „Pasaulio sutvėrimas“ (2010), skirtas 5-11 metų vaikams.Birutė Banevičiūtė  (šokio teatro „Dansema“ inf.)

 Publikacijos 
Mokslas
 (2010) Learning Strategies and Evaluation Methods in Dance Pedagogy // Signum Temporis: Journal of Pedagogy and Psychology. – Vol. 3, No. 1 March, p. 4-12. ISSN 1691-4929
 (2009) Šokis meninio ugdymo kaitos kontekste: menas, dalykas, metodas // Pedagogika: mokslo darbai. – T.95, p. 160–166. ISSN 1392-0340
 (2007) Šokio gebėjimų raiškos ypatumai ankstyvos paauglystės metais //Acta paedagogica Vilnensia: mokslo darbai. – T. 19, p. 82-92. ISSN 1392-5016
 (2007) Šokio gebėjimų ugdymas ankstyvojoje paauglystėje naudojant kūrybinę šokio raišką // Pedagogika: mokslo darbai. – T.85, p. 104–109. ISSN 1392-0340
 (2006) Penktų-šeštų klasių mokinių šokio gebėjimai asmens kompetencijos ugdymo kontekste // Pedagogika: mokslo darbai. – T.82, p. 124–128. ISSN 1392-0340

Mokslo populiarinimo ir didaktiniai leidiniai

 Pradinio ir pagrindinio ugdymo bendrosios programos. Meninis ugdymas. Šokis: mokinių pasiekimai, turinio apimtis, vertinimas (ISBN 978-9986-03-631-9). – LR ŠMM, ŠPC, 2008, p. 301–310, 1121–1135.
 Pagrindinio ugdymo bendrosios programos. Integruota meninio ugdymo programa ir metodinės rekomendacijos. Projektas (ISBN 978-9986-03-615-9). – Vilnius: ŠAC, 2007, p. 48–55.
 Informacinių komunikacinių technologijų taikymo ugdymo procese galimybės. Rekomendacijos mokytojui. Meninis ugdymas. Šokis (ISBN 9986-03-576-7). – Vilnius: ŠAC, 2005, p.187-195
 Priešmokyklinio ugdymo turinio įgyvendinimas. Metodinės rekomendacijos. Šokis (ISBN 9986-03-544-9). – Vilnius: ŠAC, 2004, p.295-299

 Šaltiniai 

 Nuorodos 
 Apie „Baltų lankų" leidyklos vadovėlį „Vaivorykštė" kalba šokio dalyko autorė doc. dr. Birutė Banevičiūtė (Youtube)
 Šokio spektaklis „Pasaulio sutvėrimas pagal vaikus“; Choreografė Birutė Banevičiūtė, kompozitorė Rasa Dikčienė (Pradinė mokykla Diemedis ir šokio teatras Dansema; 2013 05 26 Menų spaustuvė)

Kategorija:Lietuvos choreografai
Kategorija:Lietuvos šiuolaikinio šokio atlikėjai
Kategorija:Lietuvos šokio pedagogai